**Thirrje per Aplikime në NënProgramin Kulturë, Evropa Krijuese**

Programi “Evropa Krijuese” njofton për thirrje të reja në nënprogramin Kulturë. Informacione më të detajuara i gjeni në linkun më poshtë. Shqipëria, nga viti 2014, është pjesë e Programit Evropa Krijuese, në të dyja nënprogramet, KULTURA dhe MEDIA .

Ministria e Kultures ju krijon mundësitë për të qenë pjesë e platformave krijuese të BE-së.

**1.** Thirrje EAC/S11/2015 – Projekt-Pilot në mbështetje të rrjeteve të ndërmarrësve të rinj në fushën krijuese. BE dhe vendet e treta.

**Referencë: EAC/S11/2015**

**Afati i fundit për aplikim: 15/09/2015**

**Informacion i përgjithshëm**

Ky projekt-pilot ka si qëllim krijimin e një Platforme e cila do të bashkojë rrjetet ekzistuese të krijuesve të rinj që janë aktivë në fushën e kulturës dhe të krijimtarisë në vendet e BE-së dhe vendet e treta, si dhe do të ndihmojë në krijimin e rrjeteve të reja. Platforma do të mundësojë lidhjet dhe shkëmbimet ndërmjet profesionistëve në BE dhe vendet e treta dhe do të ndihmojë në rritjen e kapaciteteve profesionale të tyre.

Platforma do të ndahet sipas sektorëve përkatës në varësi të aktiviteteve dhe do të përfshijë shërbime të tilla si trajnime, aktivitete të përbashkëta, konferenca me tematika të caktuara, vizita studimore dhe pjesëmarrje në evente me përfaqësues të ndryshëm nga sektori kulturor dhe krijues të mbarë botës.

Ky projekt-pilot ndërtohet mbi nisma të mëparshme të Komisionit dhe Parlamentit Evropian. Nga raporti i funditu theksua një interes në rritje i artistëve dhe krijuesve të rinj që vijnë nga vendet e treta që kërkojnë të jenë pjesë e një rrjeti të përbashkët me ata që jetojnë në vendet e BE-së. Një nga rekomandimet e këtij raporti ishte pikërisht dhe ngritja e një platforme të tillë

**2. Thirrje EAC/S08/2015 – Platformë e rrjeteve krijuese të BE-së dhe hapësira bashkë-krijuese**

**Referencë: EAC/S08/2015**

**Afati i fundit për aplikim: 10/09/2015**

**Informacion i përgjithshëm:**

Në përputhje me Regulloren Nr. 1295/2013, Programi Vjetor i Evropës Krijuese për 2015 përfshin hapjen e një thirrjeje mbi ngritjen e modeleve eksperimentale të biznesit me qëllim shpëndarjen e njohurive të tyre dhe thjeshtëzimin e shpërndarjes.

Mbi këtë qëllim do të ngrihet rrjeti mbarë-Evropian mbi platformat krijuese dhe hapësirat bashkëkrijuese në lidhje me profesionistët dhe sipërmarrësit në sektorin kulturor dhe krijues. Një platformë krijuese shfrytëzon informacionin dhe hapësirën që ajo disponon me qëllim ngritjen e një rrjeti të organizatave dhe profesionistëve të këtyre sektorëve. Hapësirat bashkëkrijuese mund të shihen po ashtu si platforma krijuese.

Kjo thirrje synon:

• Të forcojë rrjetet e platformave krijuese në BE;

• Të forcojë bashkëpunimin ndërkombëtar dhe atë ndërsektorial në sektorin kulturor dhe krijues nëpërmjet mjeteve digjitale;

• Të mbështesë shkëmbimin e eksperiencave dhe praktikave më të mira midis platformave krijuese në BE dhe sektorëve kulturor dhe krijues.

• Të mbështesë zhvillimin e kapaciteteve të menaxherëve të këtyre platformave dhe profesionistëve dhe sipërmarrësve të sektorëve kulturorë dhe krijues.

• Të nxjerrë leksione dhe eksperienca me qëllim përmirësimin e këtyre politikave në të ardhmen (modele biznesi inovativ, skema inovative, etj)

**3. Thirrje EAC/04/2015 – Një studim i përditësuar mbi ekonominë e kulturës – Lidhje të vlerave krijuese**

**Referencë: EAC/04/2015**

**Afati i fundit për aplikim: 7/09/2015**

**Informacion i përgjithshëm:**

Ky studim do të analizojë ndërlidhjen e vlerave në sektorin kulturor dhe krijues të mbuluar nga Programi Evropa Krijuese.

Ky studim do t’i shtohet atyre të bërë nga ESSnet/Eurostat mbi statistikat kulturore duke bërë një analizë cilësore mbi trendet e fundit që prekin politikat kulturore dhe përgjigjet që mund të vijnë nga analizat e mundshme ekonomike.

Studimi duhet të propozojë një metodologji të caktuar, duke zhvilluar gjithashtu edhe një analizë të vlerave që këta sektorë krijojnë, në veçanti muzika, filmi, televizioni, radio, artet figurative, librat dhe publikimet, design, trashëgimia dhe arkitektura, po ashtu edhe multimedia, artizanati dhe arkivat.

Studimi do të fokusohet në devijancat e tregut të dala nga hyrja në sektorin kulturor dhe krijues te rrjetit digjital si dhe pasojat që sjell në çdo sektor të kësaj fushe.

Studimi do të mundohet të identifikojë se në cilin moment është e rëndësishme ndërhyrja e BE-së me qëllim që të adresojë më së miri këto devijanca dhe pabarazi të tregut.

Në analizën që do të zhvillojë, studimi duhet të shkojë përtej informacionit që ekziston tashmë mbi sektorët e ndryshëm dhe të ketë një përqasje të re dhe të përdorë të dhëna të reja në lidhje me sektorin kulturor dhe atë krijues.

**4. Thirrje për tender EAC/03/2015 – Projekt-pilot mbi “Mbledhje fondesh për sektorët kulturorë dhe krijues: fillo ekonominë kulturore”**

**Referencë: EAC/03/2015**

**Afati i fundit për aplikim: 24/08/2015**

**Informacion i përgjithshëm:**

Qëllimi i projektit pilot është të identifikojë, analizojë dhe publikojë praktikat më të mira Evropiane në mbledhjen e fondeve në lidhje me sektorët kulturorë dhe krijues, përfshirë këtu edhe arkitekturën, arkivat, libraritë, muzetë, punimet artistike, audiovizualin (filma, televizione, video-lojra dhe multimedia), trashëgiminë materiale dhe jo-materiale, design, festivalet, muzikën, letërsinë, publikimet, radion dhe artet vizuale në tërësi.

Projekti pritet të ofrojë një larmi modelesh për mbledhjen e fondeve në Evropë dhe që mund të përdoren për financimin e projekteve në fushën e kulturës dhe sektorit krijues. Qëllimi është mbledhja dhe analizimi i të dhënave me qëllim që të ndihmojë Komisionin Evropian në zbatimin e objektivave të tij politikë në lidhje me përqasjen alternative të financimeve për bizneset e vogla dhe të mesme në fushat e kulturës dhe krijimtarisë, dhe gjithashtu të ofrojë praktikat më të mira.

https://eacea.ec.europa.eu/creative-europe/funding/support-european-cooperation-projects-2016\_en